גילה בן הר

גילה בן הר (נולדה ב-5 באוקטובר 1951) היא אשת חינוך ישראלית. שימשה מנכ"לית המרכז לטכנולוגיה חינוכית בין השנים 2004-2018 ולשעבר ראש מינהל החינוך, התרבות והספורט בעיריית תל אביב-יפו.

ביוגרפיה
גילה בן-הר נולדה בחיפה להורים ניצולי שואה, שרה ושניאור וישניץ. בוגרת תיכון עירוני ג' בנוה שאנן. לבן הר תעודת הוראה ותואר מוסמך בחינוך מאוניברסיטת בר-אילן, והיא בוגרת המחזור הראשון של מכון מנדל למנהיגות, שבו התמחתה בסוגיות ביזור ומרכוז מערכת החינוך והקשר בין המדינה לרשות המקומית.

החלה את דרכה המקצועית כמחנכת בבית הספר היסודי נוף ים באשקלון. בהמשך מילאה תפקידי הדרכה וניהול במערך ההדרכה והניהול הפדגוגי ברמת השרון. בשנת 1994 הקימה וניהלה את אגף החינוך בזכרון יעקב. בשנת 2000 מונתה לראש מינהל החינוך, התרבות והספורט בעיריית תל אביב-יפו. בשנת 2004 מונתה למנכ"לית המרכז לטכנולוגיה חינוכית. 

בשנת 2010 נכללה ברשימת 50 הנשים המשפיעות של עיתון גלובס. 

נשואה לאבי בן הר ואם לשלושה. כיום מתגוררת בהרצליה.

קישורים חיצוניים
 הבלוג של גילה בן הר, אתר מטח
 גילה בן הר באתר תולדוט – דור שני לשואה מדבר

הערות שוליים

נשות חינוך ישראליות
אנשי חינוך ישראלים
בוגרות תיכון עירוני ג' (חיפה)
בוגרי תיכון עירוני ג' (חיפה)
בוגרות אוניברסיטת בר-אילן
בוגרי אוניברסיטת בר-אילן
מנהלות ישראליות
מנהלים ישראלים
נשות הדור השני לשואה
ישראליות שנולדו ב-1951
ישראלים שנולדו ב-1951